Steve Morison. Steven William Morison – sobiq professional futbolchi. 2-liga klubi „Sutton Yunayted“ bosh murabbiyi. Morison oʻz faoliyatini 16 yoshida, „Northampton Town“ klubida boshlagan va klubning eng asosiy futbolchilaridan biri boʻlgan. Futbolchi 2002-yilda asosiy jamoada debyut qilgan. Morison 2004-yil noyabr oyida maʼlum miqdordagi haq evaziga Bishop’s Stortford klubi safiga qoʻshiladi. Stortfordda ikki yildan kamroq vaqt oʻtgach, 2006-yil avgust oyida „Stivenj Boro“ga kam haq evaziga shartnoma imzolaydi. Klubdagi birinchi mavsumida Morison 2007-yilgi Angliya kubogi finalida gʻalaba golini kiritadi. Futbolchi, shuningdek, 2009-yilning may oyida klubga yana Angliya kubogini yutishda yordam berdi va bu uning klubdagi soʻnggi oʻyini boʻldi. Stevenage Boroughdagi uch mavsum davomida 151 oʻyinda 86 marta gol urgan. Morison 2009-2010-yilgi mavsum oldidan 130 000 funt sterling evaziga „Millwall“ jamoasi safiga borib qoʻshiladi. U oʻzining birinchi mavsumidayoq klubga Angliya Premyer-ligasiga chiqishga yordam berdi. 2011-yili Morison Angliya Premyer-ligasi jamoasi bilan shartnoma imzolaydi. „Norvich“ klubida 59 oʻyinda 12 ta gol urishga erishadi. 2013-yilning yanvar oyida Leeds United klubiga oʻtadi. Oradan 5 oy oʻtgandan soʻng, faoliyatini ijara asosida Millwall safida davom etiradi. 2017-yil Morison Millwall jamoasini chempionatga qaytarishda oʻzini juda katta hissasini qoʻshadi. Jamoa tarkibida 300 dan ortiq oʻyinlarni oʻtkazib 92 ta gol urishga erishadi va klub tarixidagi eng yaxshi 3 toʻpurardan biriga aylanadi. 2019-yilning oktyabr oyida futbolchilik faoliyatini yakunlashi haqida eʼlon bergan. Yoshligi. Steve 1983-yil Londonda tugʻilgan. Enfield Grammatika maktabiga borgan. Maktabni 16 yoshda tamomlagan. Morison sport fanlari boʻyicha milliy diplomni qoʻlga kiritadi. Xalqaro faoliyati. Uels. 2010-yil may oyida Morison uelslik ajdodlari tufayli Uels vakili boʻlish huquqiga ega ekanligi aniqlandi. Uning buvisi Ebbw Vale yaqinidagi Tredegar shahrida tugʻilgani eʼlon qilingandi. 2010-yil iyul oyida Uels bosh murabbiyi Jon Toshak Morisonni 11-avgustda Llanelli shahrida Lyuksemburgga qarshi oʻrtoqlik oʻyini uchun Uels terma jamoasi qaydnomasiga kiritdi.Morison Uelsning Lyuksemburgga qarshi 5:1 hisobidagi gʻalabasiga katta hissa qoʻshgan holda, butun oʻyin davomida oʻynadi va Ashley Williamsning goliga assistentlik qildi. Murabbiylik faoliyati. Morison futbolchilik faoliyati davomida „Protec“ futbol akademiyasida murabbiylik litsenziyasini oldi. Keyinchalik Steve UEFA Pro litsenziyasini qoʻlga kiritdi va 2019-yil oktyabr oyida oʻyinchi sifatida faoliyatini yakunlagach, Northampton Town va Millwall sobiq klublari akademiyalarida murabbiylik faoliyatini boshladi.